Ministru kabineta rīkojuma projekta **„Par valsts nekustamās mantas „Vecsalacas”- 601, Salacgrīvas pagastā, Salacgrīvas novadā, pārdošanu”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par valsts nekustamās mantas „Vecsalacas”- 601, Salacgrīvas pagastā, Salacgrīvas novadā, pārdošanu” (turpmāk – rīkojuma projekts) ir sagatavots, lai saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu, kā arī, ievērojot 45.panta pirmās daļas nosacījumus un likuma „Par valsts un pašvaldību dzīvojamo māju privatizāciju” pārejas noteikumu 30.punktu, atļautu valsts akciju sabiedrībai „Valsts nekustamie īpašumi” pārdot izsolē valsts nekustamo īpašumu, kas ierakstīts zemesgrāmatā uz valsts vārda Zemkopības ministrijas personā. Publiskas personas mantas atsavināšanas likuma 4.panta pirmā daļa nosaka, ka valsts mantas atsavināšanu var ierosināt, ja tā nav nepieciešama attiecīgai iestādei vai citām valsts iestādēm to funkciju nodrošināšanai. Publiskas personas mantas atsavināšanas likuma 4.panta otrā daļa nosaka, ka valsts mantas atsavināšanu var ierosināt attiecīgās iestādes vadītājs, kuras valdījumā atrodas valsts manta. Publiskas personas mantas atsavināšanas likuma 5.panta pirmā daļa nosaka, ka atļauju atsavināt valsts nekustamo īpašumu dod Ministru kabinets, nosakot arī atsavināšanas veidu. Publiskas personas mantas atsavināšanas likuma 45.pants regulē dzīvokļa īpašuma atsavināšanas kārtību. Saskaņā ar Privatizācijas ierosinājumu reģistra informāciju par šajā rīkojuma projektā iekļauto valsts nekustamo īpašumu privatizācijas ierosinājumi nav saņemti.Ministru kabineta 2011.gada 1.februāra noteikumu Nr.109„Kārtība, kādā atsavināma publiskas personas manta” 12.punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |
| 2. | Pašreizējā situācija un problēmas | Nekustamais īpašums „Vecsalacas”- 601 Salacgrīvas pagastā, Salacgrīvas novadā (nekustamā īpašuma kadastra Nr.6672 900 0149) sastāv no neapdzīvojamo telpas Nr.601 – administratīvās telpas (telpu grupas kadastra apzīmējums 6672 004 0074 002 001) ar kopējo platību 226,5 m2 un 2265/4300 kopīpašuma domājamās daļas no daudzdzīvokļu mājas (būves kadastra apzīmējums 6672 004 0074 002) un zemes (zemes vienības kadastra apzīmējums 6672 004 0074). Telpu grupas lietošanas veids: 1220 biroja telpu grupa.Īpašuma tiesības uz nekustamo īpašumu ir nostiprinātas Latvijas valstij Zemkopības ministrijas personā Salacgrīvas pagasta zemesgrāmatas nodalījumā Nr.1000 0001 2836 601, lēmuma datums:02.09.2003.Atsavināmā nekustamā īpašuma sastāvā ietilpstošai domājamai daļai no zemes vienības ar kadastra apzīmējumu 6672 004 0074 saskaņā ar Salacgrīvas pagasta zemesgrāmatas nodalījuma Nr.1000 0001 2836 informāciju noteikti apgrūtinājumi: Rīgas jūras līča ierobežotas saimnieciskās darbības josla 5 km; nekustamais īpašums atrodas valsts nozīmes īpaši aizsargājamās dabas teritorijā – Salacas upes kompleksā dabas liegumā; nekustamais īpašums atrodas valsts nozīmes īpaši aizsargājamās dabas teritorijā – Vecsalacas dabas parkā; Salacas upes aizsargjosla; elektrisko gaisvadu līnijas 0,4kV 20m-0,0672 ha un 20m- 0,0780 ha aizsargjoslas; valsts un koplietošanas ūdensnotekas aizsargjosla.Taču atbilstoši likuma „Par Ziemeļvidzemes biosfēras rezervāta” 5.pantam un 1.pielikumam un 2009.gada 10.marta Ministru kabineta noteikumu Nr.228 „Dabas parka „Salacas ieleja” individuālie aizsardzības un izmantošanas noteikumi 3.punktam un 2.pielikumam nekustamais īpašums atrodas īpaši aizsargājamā dabas teritorijā – Ziemeļvidzemes biosfēras rezervāta neitrālajā zonā un dabas parka „Salacas ieleja” neitrālajā zonā. Salacas upes kompleksais dabas liegums savu statusu zaudēja ar Ministru kabineta 1999. gada 2. martā pieņemtajiem „Noteikumi par dabas parkiem”. Kopš 1999.gada Latvijā vairs nepastāv termins – kompleksie dabas parki jeb kompleksie dabas liegumi. Tāpat nepastāv aizsargājama teritorija Vecsalacas dabas parks.Vides aizsardzības un reģionālās attīstības ministrija 2012.gada 3.jūlija vēstulē Nr.3.18-1e/9965 informē, ka saskaņā ar likuma „Par īpaši aizsargājamām dabas teritorijām” 33.panta otro daļu nepastāv aizliegums atsavināt zemesgabalu ar kadastra apzīmējumu 6672 004 0074.Nekustamais īpašums nav iznomāts.Salacgrīvas novada dome 2012.gada 5.janvāra vēstulē Nr.3-11/11 informē, ka 2012.gada 5.janvāra domes ārkārtas sēdē ir pieņēmusi lēmumu nepārņemt pašvaldības īpašumā nekustamo īpašumu „Vecsalacas”-601, Salacgrīvas pagastā, Salacgrīvas novadā.Valsts akciju sabiedrībā „Valsts nekustamie īpašumi” ir saņemts Andra Gulbja iesniegums (reģistrēts 2012.gada 21.jūnijā ar Nr.5363) par nekustamā īpašuma atsavināšanu. Saskaņā ar Dzīvokļa īpašuma likuma 12.pantu un Publiskas personas mantas atsavināšanas likuma 45.pantu Andrim Gulbim nav pirmpirkuma tiesību uz nekustamo īpašumu „Vecsalacas”-601, Salacgrīvas pagastā, Salacgrīvas novadā.Saskaņā ar Publiskas personas mantas atsavināšanas likuma 4.panta pirmo un otro daļu Zemkopības ministrija ar 2012.gada 24.aprīļa vēstuli Nr.8.7–28/1459/2012 ierosina valsts nekustamā īpašuma „Vecsalacas”-601, Salacgrīvas pagastā, Salacgrīvas novadā, atsavināšanu, jo tas nav nepieciešams valsts funkciju veikšanai. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Atbilstoši anotācijas I.sadaļas 2.punktā minētajam ir sagatavots rīkojuma projekts, kas paredz atļaut valsts akciju sabiedrībai „Valsts nekustamie īpašumi” pārdot valsts nekustamo īpašumu „Vecsalacas”- 601 Salacgrīvas pagastā, Salacgrīvas novadā, kas ierakstīts zemesgrāmatā uz valsts vārda Zemkopības ministrijas personā, jo tas nav nepieciešami valsts pārvaldes funkciju veikšanai. Rīkojuma projekts paredz nekustamā īpašuma valdītājam - Zemkopības ministrijai uzdevumu nodot pircējam valsts nekustamo mantu 30 (trīsdesmit) dienu laikā no pirkuma līguma noslēgšanas dienas ar pieņemšanas- nodošanas aktu.Trīsdesmit dienu termiņš Zemkopības ministrijai dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi nekustamā īpašuma pārdevēja pienākumiem.Publiskas personas mantas atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem veikt noteiktas darbības noteiktos termiņos ir jābūt arī nekustamā īpašuma pārdevēja pienākumiem. Tādēļ valsts akciju sabiedrība „Valsts nekustamie īpašumi” nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju. Tā kā Ministru kabineta rīkojuma projektā minētā nekustamā īpašuma pārdevējs ir valsts akciju sabiedrība „Valsts nekustamie īpašumi”, bet nekustamā īpašuma valdītājs ir Zemkopības ministrija, lai varētu izpildīt nekustamā īpašuma pirkuma līgumā noteiktās saistības, Ministru kabineta rīkojuma projekta 3.punktā nekustamā īpašuma valdītājam - Zemkopības ministrijai ir noteikts 30 dienu termiņš no pirkuma līguma noslēgšanas dienas, kurā ar pieņemšanas-nodošanas aktu pārdotais nekustamais īpašums jānodod pircējam. |
| 5. | Projekta izstrādē iesaistītās institūcijas | Finanšu ministrija (valsts akciju sabiedrība „Valsts nekustamie īpašumi”) un Zemkopības ministrija. |
| 6. | Iemesli, kādēļ netika nodrošināta sabiedrības līdzdalība | Saskaņā ar Publiskas personas mantas atsavināšanas likuma 4.panta otro daļu valsts nekustamā īpašuma atsavināšanu ierosina Zemkopības ministrija. Jautājuma būtība skar Ministru kabineta kompetenci lemt par to, vai atļaut vai neatļaut nekustamā īpašuma atsavināšanu (pārdošanu).  |
| 7. | Cita informācija | Politikas joma – publiskās pārvaldes politika. |

|  |
| --- |
| **II. Tiesību akta projekta ietekme uz sabiedrību –** Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013. gads** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| **3.3. pašvaldību budžets** | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu valsts akciju sabiedrība „Valsts nekustamie īpašumi” īstenos par saviem līdzekļiem.Valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu valsts nekustamās mantas atsavināšanā iegūtos līdzekļus ieskaitīs valsts pamatbudžeta ieņēmumu kontā. Pašlaik nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Rīkojuma projekta ietekme uz valsts budžetu saistībā ar nekustamo īpašumu apsaimniekošanas izdevumiem būs atkarīga no tā vai nekustamos īpašumus izdosies pārdot izsolē.Nekustamā īpašuma „Vecsalacas”- 601 (nekustamā īpašuma kadastra Nr.6672 900 0149) – Salacgrīvas pagastā, Salacgrīvas novadā, kadastrālā vērtība 2013.gada 1.janvārī ir Ls 8925.Saskaņā ar Zemkopības ministrijas sniegto informāciju Valsts meža dienestam par nekustamo īpašumu 2012.gadā bijuši Ls 1401,51 lieli izdevumi, ieņēmumi no nekustamo īpašuma nav bijuši, nekustamā īpašuma nolietojums Ls 40,56. |
|  **IV. - VI. sadaļa –** Projekts šo jomu neskar. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir valsts akciju sabiedrība „Valsts nekustamie īpašumi” un Zemkopības ministrija. |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpildei jaunas institūcijas netiek radītas.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Ministru kabineta rīkojums tiks publicēts oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv, kā arī būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē [www.likumi.lv](http://www.likumi.lv). |

Anotācijas II, IV, V un VI sadaļa – projekts šīs jomas neskar.

Finanšu ministrs A.Vilks

14.05.2013. 16:10

1628

I.Jansone

67024921, Ieva.Jansone@vni.lv